《冬寒客怀》
宋代·董嗣杲

争锥无意志摧藏，岁晚栖然滞客房。
井臼自亲犹火食，琴书谁客谩时装。
前峰雪洗心方快，破廨风穿骨欲僵。
烧荻御寒身尚曲，有人皲瘃守边疆。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。